E-arvete saatmiseks ja vastuvõtmiseks pakume moodulit “E-arved”. Moodul võimaldab lihtsalt ja mugavalt saata ja vastu võtta e-arveid, pakkudes järgmisi võimalusi:
- liidestused e-arve operaatoritega. E-arveldaja, Finbite, peagi lisanduvad teised
- e-arve saatmine meiliga. E-kirjale lisatakse nii PDF arve väljatrükk kui Eesti e-arve formaadis XML fail
- e-arve salvestamine faili. Nii Eesti kui EL e-arve formaat
- e-arvete vastuvõtmine operaatori võrgust, import failist
E-arvete mooduli maksumus on 10 eurot kuus või 100 eurot aastas.
- Bürooversiooni korral lisandub iga e-arveid moodulit kasutava lisafirma eest 1 euro kuus või 10 eurot aastas*
- Nagu ka teisi mooduleid, saad e-arvete moodulit katsetada esimesed 30 päeva tasuta.
- Hindadele lisandub käibemaks 20%
- Tutvu ka teiste moodulite hindadega
* sõltuvalt kasutatavast e-arve operaatorist võib olla vajalik eraldi tasustatud leping operaatoriga.
Juhul, kui operaatorina kasutatakse E-arveldaja, kehtivad ülaltoodud hinnad.
Teenusest võid loobuda igal ajal, kui sa seda enam ei vaja.
Lähiajal lisandub Profitisse laiem euroopa e-arve tugi, samuti hakkab Profit toetama ka teisi operaatoreid.
Juhendid:
E-arve on elektroonilises formaadis arve, mida erinevad infosüsteemid võivad saata ja vastu võtta. Profit toetab Eesti e-arve formaati ja kasutab saatmiseks e-arvete operaatori Finbite teenuseid. Arve PDF formaadis, mida sai ka varem Profitist saata, ei ole e-arve.
Profit kasutab täna e-arvete saatmiseks ja vastuvõtmiseks operaatorite E-arveldaja ja Finbite teenuseid.
E-arvete moodulit oluliselt täiendati “E-arvete arenduse toetus” projekti raames. Projekti eesmärk on toetada ettevõtja äriprotsesside innovatsiooni e-arve arenduste kaudu. Toetus võimaldab arendada EL e-arve standardi kasutuselevõttu, liidestust andmevahetuse PEPPOLi andmevõrgustikuga ja e-arvete kasutaja kasutajateekonna automatiseerimist.
Projekti “Euroopa e-arve arendus majandustarkvaras Profit” on toetatud e-arve arendamise toetusmeetme abil. Projekti eesmärgiks on EL e-arve standardi arendus Profitis, e-arve kasutaja kasutajateekonna automatiseerimise arendus. Vajalik on ka parendada e-arvete väljastamise ja vastuvõtmise kasutusmugavust ja tõsta klientide teadlikust, suurendamaks elektroonilise dokumendivahetuse osakaalu.